Babelscape/SREDFM huggingface dataset:
Επιτροπή Γουώρεν

Η Προεδρική Επιτροπή για την Δολοφονία του Προέδρου Τζον Φ. Κένεντι, ανεπίσημα γνωστή ως Επιτροπή Γουώρεν, συστήθηκε από τον αμερικανό πρόεδρο Λίντον Τζόνσον, με το Προεδρικό διάταγμα 11130 στις 29 Νοεμβρίου 1963, με σκοπό να ερευνήσει την δολοφονία του Τζον Φ. Κένεντι που πραγματοποιήθηκε στις 22 Νοεμβρίου 1963, στο Ντάλας του Τέξας. 

312px| thumb | Η Επιτροπή Γουώρεν παραδίδει το πόρισμα της στον Προέδρο Λίντον Τζόνσον 
Το τελικό πόρισμα έκτασης 888 σελίδων της Επιτροπής Γουώρεν παρουσιάστηκε στον πρόεδρο Λίντον Τζόνσον στις 24 Σεπτεμβρίου 1964 και δόθηκε στην δημοσιότητα τρεις μέρες αργότερα. Το συμπέρασμα της Επιτροπής, βάσει των στοιχείων που βρέθηκαν, αλλά και όλων των αυτοπτών μαρτύρων που εξετάστηκαν, ήταν ότι ο δολοφόνος του Τζον Φ. Κένεντι, Λη Χάρβεϊ Όσβαλντ , έδρασε μόνος του, χωρίς να υπάρχει κάποιο αποδεικτικό στοιχείο που να αποδεικνύει την ύπαρξη κάποιου συνεργού στην δολοφονία του προέδρου. Επίσης το πόρισμα της Επιτροπής συμπέρανε ότι και ο Τζακ Ρούμπι έδρασε και αυτός μόνος του όταν δολοφόνησε τον Όσβαλντ δύο μέρες αργότερα, στις 24 Νοεμβρίου. 

Η Επιτροπή πήρε την ανεπίσημη ονομασία της, "Η Επιτροπή Γουώρεν" από τον πρόεδρο του Ανωτάτου Δικαστηρίου των ΗΠΑ Ερλ Γουώρεν, που ο Λίντον Τζόνσον διόρισε επικεφαλής της Επιτροπής. Σύμφωνα με τα δημοσιευμένα πρακτικά των τηλεφωνικών συνομιλιών του προέδρου Τζόνσον, κάποιοι υψηλόβαθμοι αξιωματούχοι εξέφρασαν την αντίθεσή τους στη δημιουργία μιας τέτοιας Επιτροπής, και αρκετά μέλη της Επιτροπής Γουώρεν έλαβαν μέρος απρόθυμα. Μία από τις κύριες επιφυλάξεις τους, ήταν ότι η Επιτροπή θα δημιουργούσε τελικά περισσότερη διαμάχη απ'ότι συναίνεση.
Μπιλγκοράι πιερόγκι

Το Μπιλγκοράι πιερόγκι (πολωνικά: "Pieróg biłgorajski", "piróg biłgorajski", "krupniak") είναι παραδοσιακό πολωνικό περιφερειακό πιάτο, που προέρχονται από τη γη Μπιλγκοράι και πρώην προετοιμαζόταν για σημαντικές γιορτές και αργίες.

Το Μπιλγκοράι πιερόγκι παρασκευάζεται με βάση το κάσζα, πατάτες, αυγά, και σμιέτανα. Ανάλογα με τη συνταγή, μπορεί να παρασκευαστεί και με άλλα συστατικά, μεταξύ άλλων τη μέντα, το λαρδί και το φάτμπακ. Γενικά, το πιάτο έχει ορθογώνιο ή κυκλικό σχήμα. Η υφή του πιερόγκ (στον ενικό) είναι στερεή, ενώ η εμφάνισή του μοιάζει με ένα φρεσκομαγειρεμένο πατέ. Μπορεί να σερβιριστεί μαζί με γάλα. 

Ένα πολωνικό πιάτο με ένα παρόμοια γεύση είναι το κάσζακ το οποίο είναι ντε φάκτο ένα ρολό ψωμιού, γεμισμένο με Μπιλγκοράι πιερόγκι.

Από τις 4 Οκτωβρίου 2005, το Μπιλγκοράι πιερόγκι βρίσκεται στο Κατάλογο Παραδοσιακών Προϊόντων του στο πολωνικού Υπουργείου Γεωργίας και Αγροτικής Ανάπτυξης.
Εμίλιο Μόλα

Ο Εμίλιο Μόλα, Πρώτος Δούκας του Μόλα, Άρχοντας της Ισπανίας (Ισπανικά: Emilio Mola y Vidal) (9 Ιουλίου 1887 - 3 Ιουνίου 1937) ήταν Ισπανός στρατιωτικός κατά τη διάρκεια του Ισπανικού εμφύλιου πολέμου. Ήταν Βετεράνος των Αποικιοκρατικών πολέμων στην Αφρική και πήρε μέρος στην στρατιωτική εξέγερση που κορυφώθηκε στον Ισπανικό Εμφύλιο Πόλεμο. Επινόησε τον όρο "Πέμπτη φάλαγγα".
Γουλιέλμος Νέβιλ, 1ος κόμης του Κεντ

Ο Γουλιέλμος Νέβιλ, 1ος κόμης του Κεντ (περί το 1405 - 9 Ιανουαρίου 1463) ήταν τρίτος γιος του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ. Μεγάλος Άγγλος ευγενής και οπλαρχηγός πολέμησε σκληρά στην διάρκεια του Εκατονταετούς Πολέμου και του Πολέμου των Ρόδων.
Μόμτσιλο Μπέλομπρκ

Ο Μόμτσιλο Μπέλομπρκ (σερβικά κυριλλικά: , σερβικά λατινικά: , γεννηθείς το 1905 και αποβιώσας το 1980) ήταν Σέρβος αρχιτέκτονας.
Τζέι Έντγκαρ Χούβερ

Ο Τζέι Έντγκαρ Χούβερ (αγγλικά: "John Edgar Hoover", 1 Ιανουαρίου 1895 – 2 Μαΐου 1972) ήταν Αμερικανός αξιωματούχος των υπηρεσιών επιβολής του νόμου και ο πρώτος διευθυντής του Ομοσπονδιακού Γραφείου Ερευνών (FBI) των Ηνωμένων Πολιτειών. 

Είχε διοριστεί διευθυντής του Γραφείου Ερευνών, δηλαδή του προκατόχου τού FBI, το 1924, και συνέβαλε στην ίδρυση του FBI το 1935, όπου παρέμεινε διευθυντής μέχρι και τον θάνατό του, το 1972, σε ηλικία 77 ετών. Στον Χούβερ έχει πιστωθεί η εξέλιξη του FBI ως ένας από τους μεγαλύτερους οργανισμούς καταπολέμησης του εγκλήματος και η θέσπιση αυστηρών κριτηρίων επιλογής και εκπαίδευσης προσωπικού. Ο Χούβερ καθιέρωσε το αρχείο δακτυλικών αποτυπωμάτων με τη δημιουργία βάσης δεδομένων, ίδρυσε επιστημονικό εργαστήριο εξακρίβωσης εγκλημάτων, καθώς επίσης προχώρησε στην ίδρυση της Εθνικής Ακαδημίας του FBI.
Θεοχάρης Παπαμάργαρης

Ο Θεοχάρης Παπαμάργαρης (Αλεξάνδρεια, 15 Σεπτεμβρίου 1938) είναι Αιγυπτιώτης Έλληνας συνδικαλιστής, οικονομολόγος και πολιτικός.

Γεννήθηκε και μεγάλωσε στην Αλεξάνδρεια της Αιγύπτου, με καταγωγή από τη Λήμνο και την Κύπρο σπούδασε οικονομικά στο Λονδίνο, διετέλεσε Γενικός Γραμματέας του Υπουργείου Οικονομικών, ενώ δίδαξε στο City of London College, στο Πανεπιστήμιο Αθηνών και στο Κολλέγιο Αθηνών. Κατά τη διάρκεια της επταετίας 1967-1974 ανέπτυξε έντονη αντιδικτατορική δράση με την αντιστασιακή οργάνωση "Δημοκρατική Άμυνα", για την οποία και φυλακίστηκε, ενώ κατά τη Μεταπολίτευση υπήρξε Πρόεδρος της ΟΤΟΕ, μέλος της Κεντρικής Επιτροπής του Συνασπισμού της Αριστεράς και της Προόδου ως ανένταχτος και Υπουργός Εργασίας, ενώ δραστηριοποιήθηκε και στον χώρο των ΜΚΟ.
Ούσκα

Το Ούσκα (που σημαίνει "μικρά αυτιά" στα πολωνικά) είναι μικρά ζυμαρικά (μια πολύ μικρή και συνεστραμμένη εκδοχή του πιερόγκι) συνήθως γεμάτο με ευχάριστα μανιτάρια από το άγριο δάσος και/ή κιμά. Συνήθως σερβίρεται με μπαρς, αν και μπορεί να φαγωθεί μόνο με το λιωμένο βούτυρο και τα μυρωδικά (συνήθως σχοινόπρασο) πασπαλισμένα από πάνω. Όταν είναι σστη χορτοφαγική εκδοχή (όπου συμπληρώνεται μόνο με μανιτάρια ή με κρεμμύδι) είναι ένα μέρος των παραδοσιακών πιάτων της Παραμονής Χριστουγέννων στην Πολωνία και την Ουκρανίακαι είτε προστίθεται στη σούπα, ή τρώγεται ως ένα δευτερεύον πιάτο.
Ούσκα στο παραδοσιακό πολωνικό [[Μπορς|μπαρς]]
Στις γλώσσες των γειτονικών χωρών ονομάζεται ως εξής:"εκκρεμεί παραπομπή"]

*λευκορωσικά: вушкі (vúški)
* (pelmenie)
* (vúška)
Κλωντ Μοσέ

Η Κλωντ Μοσέ (γαλλικά: "Claude Mossé") (γενν, το 1924) είναι Γαλλίδα ιστορικός, η οποία ειδικεύεται στην ιστορία της Αρχαίας Ελλάδας.
Μάρτα Νταβούζ

Η Μάρτα Νταβούζ (γεννημένη ως Marta Železná, Πράγα 12 Μαΐου 1945 - Βρετάνη Γαλλίας 4 Ιουλίου 2018) ήταν Τσέχα δημοσιογράφος, συγγραφέας και εκδότρια.
Μωυσής Τσόμπε

Ο Μωυσής Τσόμπε ("Moise Tshombe", Μουσούμπα, Βελγικό Κογκό, 10 Νοεμβρίου 1919 – Αλγέρι, Αλγερία, 29 Ιουνίου 1969) ήταν Κογκολέζος πολιτικός, πρωθυπουργός του Κονγκό και πρόεδρος της «δημοκρατίας της Κατάγκα». 

Γεννημένος στο Βελγικό Κονγκό της Κεντρικής Αφρικής από γονείς απογόνους της δυναστείας των Λούνδας, ήταν επιβλητικός στο παρουσιαστικό (ύψος 1,85 μ. , 92 κιλά) κάτι που τον βοήθησε κατά την είσοδό του στην πολιτική σκηνή, σε ηλικία 39 ετών (1958). Ήταν ένας από τους ιδρυτές του κόμματος «Κόνακατ» («Συνομοσπονδία των Ενώσεων της Κατάνγκας») για την οποία επαρχία, αγωνίσθηκε επί σειρά ετών ώστε η τελευταία να αποτελέσει αυτόνομο Ομοσπονδιακό κρατίδιο, με την προοπτική ολόκληρη η χώρα να μετατραπεί, μελλοντικά, σε ανεξάρτητη δημοκρατία. Στις 30 Ιουνίου του 1960 κηρύσσεται η ανεξαρτησία του Κονγκό με ηγέτη τον Πατρίς Λουμούμπα, αλλά στις 11 Ιουλίου της ίδιας χρονιάς ο Τσόμπε ηγείται αποσχιστικού κινήματος στην επαρχία της Κατάγκα, την οποία στις 4 Αυγούστου ανακηρύσσει Δημοκρατία, με Πρόεδρο τον εαυτό του.

Η ανακήρυξη της ανεξάρτητης Κατάγκα συναντά την αντίδραση της κυβέρνησης του Κονγκό αλλά και των Ηνωμένων Εθνών, ακολούθως ξεσπά εμφύλιος πόλεμος που τελικά έχει ως αποτέλεσμα την ανατροπή του Λουμούμπα, τη σύλληψη και τη δολοφονία του (1961) για την οποία διατυπώθηκαν υπόνοιες ότι υπεύθυνος ήταν ο Τσόμπε. Αντιδρώντας στις κατηγορίες, ο Τσόμπε δήλωσε πως θεωρούσε ότι η ευθύνη της δολοφονίας ανήκε στον πρόεδρο της χώρας, Ιωσήφ Καζαβούμπου.

Το χρονικό διάστημα 1961 – 1963 το Κονγκό σπαράσσεται από συγκρούσεις μεταξύ των κυβερνητικών που έχουν τη συμπαράσταση «κυανόκρανων» του ΟΗΕ και ανδρών του Τσόμπε (χωροφυλακή της Κατάγκα), οι οποίοι υποστηρίζονται από μισθοφορικά σώματα. Ο Τσόμπε τελικά ηττάται, συλλαμβάνεται και κρατείται στην Ελίζαμπετβιλ, προηγούμενη έδρα του (1963). Αργότερα εξορίζεται στην Ευρώπη, όμως το 1964 ο Καζαβούμπου τον καλεί πίσω και του αναθέτει την πρωθυπουργία της χώρας. Η θητεία του λήγει άδοξα, όταν στις 30 Ιουνίου του 1967 και ενώ ταξιδεύει αεροπορικώς πάνω από τη Μαγιόρκα απάγεται από αεροπειρατές και οδηγείται αιχμάλωτος στην Αλγερία. Εκεί παρέμεινε, παρά τις αιτήσεις έκδοσης της κυβέρνησης του Κονγκό, αλλά και εκκλήσεις για απελευθέρωσή του που διατυπώθηκαν από δυτικές χώρες, έως και το θάνατό του, σε ηλικία 49 ετών, από καρδιακή ανακοπή, όπως δηλώθηκε.
Ιλ Σαιν-Λουί

δεξιά|μικρογραφία|250x250εσ|Η δυτική μεριά του νησιού
μικρογραφία|250x250εσ|Χάρτης του νησιού
Το Ιλ Σαιν-Λουί ή Νησί του Αγίου Λουδοβίκου (γαλλικά: Île Saint-Louis, γαλλική προφορά: il sɛ̃ lwi) είναι ένα από τα δύο φυσικά νησιά του Σηκουάνα στο Παρίσι (το άλλο φυσικό νησί είναι το Νησί της Πόλης, ή Ιλ ντε λα Σιτέ) καθώς το νησί των Κύκνων (Île aux Cygnes), το οποίο είναι τεχνητό.

Το νησί συνδέεται με το υπόλοιπο του Παρισιού με τέσσερις γέφυρες στις δύο όχθες του ποταμού. Παλαιότερα, το νησί χρησιμοποιούνταν για τη βόσκηση βοοειδών και την αποθήκευση ξύλων. Πήρε το όνομα από τον Λουδοβίκο Θ΄ της Γαλλίας και έχει πληθυσμό 4.453 κατοίκων.

Κατηγορία:4ο Δημοτικό Διαμέρισμα Παρισιού
Άσεν Τσάνκοφ

Ο Άσεν Τσάνκοφ , (βουλγαρικά : Асен Цанков) (3 Ιανουαρίου 1912 - 1994), ήταν Βούλγαρος πρωταθλητής του αλπικού σκι και της αντισφαίρισης. Ήταν από τους πρώτους βούλγαρους αθλητές που πήραν μέρος σε χειμερινούς ολυμπιακούς αγώνες.

Συμμετείχε στους Χειμερινούς ολυμπιακούς αγώνες του 1936 στην πόλη Γκάρμις-Παρτενκίρχεν της Γερμανίας, όπου ήταν 53ος στη κατωφέρεια και 45ος μετά την πρώτη εκτέλεση του σλάλομ . Στην αντισφαίριση ήταν πρωταθλητής Βουλγαρίας το 1939, το 1940, το 1941 και το 1942. 

Μετά τους Ολυμπιακούς αγώνες ο Τσάνκοφ ξεκίνησε τις σπουδές του στο βουλγαρικό κρατικό ωδείο. Αποβλήθηκε από τον πρύτανη μαζί με τον αδελφό του Τσάνκο Τσάνκοφ με την κατηγορία ότι πήγε να υπονομεύσει το κύρος του Ωδείου επειδή πήρε μέρος σε τουρνουά αντισφαίρισις στη Θεσσαλονίκη. Στη συνέχεια, ο Τσάνκοφ ξεκίνησε νομικές σπουδές αλλά του αφαιρέθηκε το δικαίωμά να εργάζεται ως δικηγόρος και αποσύρθηκε κερδίζοντας τα προς το ζην παίζοντας μουσική σε παμπ και εορτασμούς. 

Μετά την μετακόμιση της οικογένειάς του στη Ρούσε του ανατέθηκε η αναβίωση της συμφωνικής ορχήστρας και της όπερας στην πόλη. Το 1956, επετράπη να ζήσει ξανά στη Σόφια. Ο Τσάνκοφ πέθανε το 1994.

Ο γιος του Πέταρ Τσάνκοφ είναι ένας από τους δημιουργούς της βουλγαρικής μπάντας Στουρτσιτέ ("η απάντηση της Βουλγαρίας στους Beatles"). Θείος του Τσάνκοφ ήταν ο Αλεξάνταρ Τσάνκοφ πρωθυπουργός της Βουλγαρίας από το 1923 έως το 1926.
Πρόεδρος του Μεξικού

Ο Πρόεδρος του Μεξικού (), επίσημα γνωστός ως Πρόεδρος των Ηνωμένων Πολιτειών του Μεξικού (), είναι ο αρχηγός του κράτους και της κυβέρνησης του Μεξικού. Βάσει του Συντάγματος, ο πρόεδρος ηγείται των Μεξικανικών ενόπλων δυνάμεων. Από την 1η Δεκεμβρίου 2018 Πρόεδρος είναι ο Αντρές Μανουέλ Λόπες Ομπραδόρ μετά την νίκη του στις μεξικανικές προεδρικές εκλογές την 1η Ιουλίου 2018.

Επί του παρόντος, το αξίωμα του Προέδρου θεωρείται επαναστατικό, καθώς οι αρμοδιότητες της θέσης προέρχονται από το Επαναστατικό Σύνταγμα του 1917. Άλλη μια κληρονομιά της Επανάστασης είναι η απαγόρευση . Οι Μεξικανοί Πρόεδροι περιορίζονται σε μία μόνο εξαετή θητεία, που ονομάζεται "sexenio. "Κανένας που κατέχει ή κατείχε τη θέση στο παρελθόν, ακόμη και σε υπηρεσιακή βάση, δεν έχει το δικαίωμα να θέσει υποψηφιότητα εκ νέου. Το σύνταγμα και το γραφείο του Προέδρου παρακολουθεί στενά το προεδρικό σύστημα διακυβέρνησης.
Εδουάρδος Νέβιλ, 3ος βαρόνος του Μπεργκαβεννί

Ο Εδουάρδος Νέβιλ, 3ος βαρόνος του Μπεργκαβεννί (πριν το 1414 - 18 Οκτωβρίου 1476) Άγγλος ευγενής ήταν έβδομος και μικρότερος γιος του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ.
Ρόμαν Σβιατοσλάβιτς

Ο Ρόμαν Σβιατοσλάβιτς ο "ωραίος", ρωσ. Роман Святославич Красивый [προφ. κράσιβι] (π. 1052 - 2 Αυγούστου 1079) από τον Οίκο των Ρουρικιδών-Τσέρνιγοβ ήταν πρίγκιπας του Τμουταρακάν (1073-79). Οι πρότεροι σύμμαχοί του Κουμάνοι, μετά την αποτυχημένη εκστρατεία μαζί του εναντίον τού θείου του Βσέβολοντ Α΄ του Κιέβου, τον σκότωσαν.
Φιλίππη Νέβιλ

Η Φιλίππη Νέβιλ, βαρόνη του Ντάκρε ("κάστρο του Ρέμπι" 1386 - 1453) ήταν τρίτη κόρη του Ραλφ Νέβιλ, 1ου κόμη του Γουέστμορλαντ και της πρώτης συζύγου του Μαργαρίτας Στάφορντ. Παντρεύτηκε πριν τις 20 Ιουλίου 1399 τον Τόμας Ντάκρε, 6ο βαρόνο του Ντάκρε γιο του Γουίλλιαμ Ντάκρε, 5ου βαρόνου του Ντάκρε και της Ιωάννας Ντάγκλας της νόθης κόρης του Σερ Γουίλιαμ Ντάγκλας, 1ου κόμη του Ντάγκλας.

Ο Τόμας Ντάκρε και η Φιλίππη Νέβιλ απέκτησαν :

*Σερ Τόμας Ντάκρε, παντρεύτηκε την Ελισάβετ Μπόουετ με την οποία απέκτησε δυο κόρες : Την Ιωάννα Ντάκρε, 7η βαρόνη του Ντάκρε σύζυγο του Ριχάρδου Φάινς και την Φιλίππη Ντάκρε σύζυγο του Ροβέρτου Φάινς.
*Ράντολφ Ντάκρε, 1ος βαρόνος των Ντάκρε του βορά, παντρεύτηκε την Ελεονώρα Φιτσούγ αλλά δεν απέκτησε παιδιά, έπεσε στην "μάχη του Τάουτον" στις 29 Μαρτίου 1461 και οι τίτλοι του κατασχέθηκαν.
*Χάμφρεϊ Ντάκρε, 1ος βαρόνος του Ντάκρε, παντρεύτηκε την Μέιμπελ Παρρ (πέθανε στις 14 Νοεμβρίου 1508) με την οποία απέκτησε έξι γιους και τρεις κόρες.
*Ραλφ Ντάκρε
*Ριχάρδος Ντάκρε
*Γεώργιος Ντάκρε
*Τζων Ντάκρε
*Ιωάννα Ντάκρε, παντρεύτηκε τον Τόμας Ντάκρε, 8ο βαρόνο του Κλίφορντ
*Μαργαρίτα Ντάκρε, παντρεύτηκε τον Τζων Λε Σκρόυπι

Ο σύζυγος της πέθανε στις 5 Ιανουαρίου 1458, είναι άγνωστη η ημερομηνία θανάτου της Φιλίππης αφού ζούσε στις 8 Ιουλίου 1453.
Μπουτανική Νοηματική Γλώσσα

Το Μπουτάν ρύθμισε το πρόγραμμα για κωφούς σε σχολείο ακούοντων στο Θίμφου γύρω στο 2000, και το πρώτο ειδικό σχολείο στο Πάρο εγκρίθηκε το 2013. Μέρος της κρατικής χρηματοδότησης για την εκπαίδευση των κωφών περιλαμβάνει την υπό ανάπτυξη Νοηματική Γλώσσα του Μπουτάν ως γλώσσα διδασκαλίας. Η ανάπτυξη περιλαμβάνει, τουλάχιστον, τη δημιουργία λεξιλογίου για τεχνικά θέματα, και να αποφασιστεί ποια περιφερειακά νοήματα θα χρησιμοποιηθούν όπου διαφέρουν. Δεν είναι σαφές αν υπάρχουν πολλαπλές νοηματικές γλώσσες στο Μπουτάν, ή απλώς τοπικές διαφορές στο λεξιλόγιο. Είναι άγνωστο εάν η Μπουτανική Νοηματική Γλώσσα σχετίζεται με την Ινδική ή Νεπαλική νοηματική γλώσσα.
Νταγκαπέλα

Η Νταγκαπέλα είναι οικισμός στο νότιο τμήμα του Μπουτάν. Βρίσκεται στην επαρχία Νταγκάνα, νοτιοανατολικά της πόλης Νταγκάνα. Στην απογραφή του 2005, είχε πληθυσμό 145 κατοίων.
Γκλεμπ Σβιατοσλάβιτς

Ο Γκλεμπ Σβιατοσλάβιτς, ρωσ. Глеб Святославич (p. 1052 - 30 Μαΐου 1078) από τον Οίκο των Ρουρικιδών-Τσέρνιγοβ ήταν πρίγκιπας τού Τμουταρακάν (1064, 65, 67-68)) και τού Νόβγκοροντ (1068-78).
Θιβετιανά Χαμς

Τα Θιβετιανά Χαμς () είναι η Θιβετιανή γλώσσα που χρησιμοποιείται από την πλειονότητα των ανθρώπων στο Χαμ, το οποίο τώρα χωρίζεται ανάμεσα στο ανατολικό τμήμα της Αυτόνομης Περιφέρειας του Θιβέτ, το νότιο τμήμα του Τσινγκχάι, το δυτικό τμήμα του Σετσουάν, και το βορειοδυτικό τμήμα του Γιουνάν στη Κίνα. Είναι μία από τις πέντε κύριες ομιλούμενες Θιβετικές γλώσσες. Οι άλλες τέσσερις είναι η Κεντρική Θιβετιανή γλώσσα, η Άμντο, η Λαντάχι και η Ντζόνγκχα. Αυτές οι Θιβετιανές γλώσσες μοιράζονται το ίδιο αλφάβητο, αλλά η προφορά, λεξιλόγιο και γραμματική είναι διαφορετικές. Οι διαφορές αυτές μπορεί να έχουν προκύψει λόγω της γεωγραφικής απομόνωσης των περιοχών του Θιβέτ. Τα Θιβετιανά Χαμς χρησιμοποιείται παράλληλα με τα Πρότυπα Θιβετιανά και τα Θιβετιανά του Άμντο στην μετάδοση των Θιβετιανών Χαμς, και δεν είναι αμοιβαία κατανοητή με άλλες Θιβετικές γλώσσες.

Σαν τα Κεντρικά Θιβετιανά, τα Θιβετιανά Χαμς είναι μια τονική γλώσσα.

Τα Θιβετιανά Χαμς επίσης ομιλείται από περίπου 1.000 άτομα σε δύο θύλακες στο ανατολικό Μπουτάν, από απογόνους της ποιμαντικής κοινότητας βοσκής γιακ.
Αντρές Μανουέλ Λόπες Ομπραδόρ

O Αντρές Μανουέλ Λόπες Ομπραδόρ (Andrés Manuel López Obrador, ; 13 Νοεμβρίου 1953-), συχνά συντομογραφείται ως "AMLO", είναι Μεξικανός πολιτικός και ο Πρόεδρος του Μεξικού από την 1η Δεκεμβρίου 2018. Ξεκίνησε την πολιτική του σταδιοδρομία το 1976, ως μέλος του Θεσμικού Επαναστατικού Κόμματος (PRI) στο Ταμπάσκο και τελικά έγινε ο πολιτειακός αρχηγός του κόμματος. Το 1989 εντάχθηκε στο Κόμμα της Δημοκρατικής Επανάστασης (PRD) και το 1994  ήταν ο υποψήφιος του κόμματος για να γίνει Κυβερνήτης του Ταμπάσκο. Ήταν ο εθνικός ηγέτης του Κόμματος της Δημοκρατικής Επανάστασης μεταξύ 1996 και 1999. Το 2000 εξελέγη Επικεφαλής της Κυβέρνησης της Πόλης του Μεξικού. Συχνά περιγράφεται ως λαϊκιστής και εθνικιστής, ο Λόπεζ Ομπραντόρ θεωρείται πολιτικός σε εθνικό επίπεδο για περισσότερο από δύο δεκαετίες.

Ο Λόπες Ομπραδόρ παραιτήθηκε από Επικεφαλής της Κυβέρνησης της Πόλης του Μεξικού τον Ιούλιο του 2005 για να συμμετάσχει στις Προεδρικές Εκλογές του 2006, εκπροσωπώντας τον Συνασπισμό Για Το Καλό Όλων Μας,  με επικεφαλής το Κόμμα της Δημοκρατικής Επανάστασης (PRD) και περιλάμβανε την Κίνηση Πολιτών και το Εργατικό Κόμμα. Έλαβε το 35,31% των ψήφων και έχασε την προεδρία με διαφορά 0,58%. Στη συνέχεια, ο Λόπες Ομπραδόρ έκανε υπαινιγμούς για εκλογική απάτη και αρνήθηκε να το αποδεχθεί, ηγούμενος για αρκετούς μήνες την κατάληψη της Paseo de la Reforma και της Zocalo σε ένδειξη διαμαρτυρίας.

Ο Λόπες Ομπραδόρ ήταν υποψήφιος στις προεδρικές εκλογές του 2012 εκπροσωπώντας έναν συνασπισμό αποτελούμενο από το PRD, στο Εργατικό Κόμμα και στο Κίνημα Πολιτών. Τερμάτισε στην δεύτερη θέση με το 31,5% των ψήφων. Έφυγε από το PRD το 2012 και το 2014 ίδρυσε την Εθνική Αναγεννησιακή Κίνηση (MORENA), της οποίας ηγήθηκε μέχρι το 2018.

Ο Λόπες Ομπραδόρ κέρδισε τις προεδρικές εκλογές του 2018 με μια συντριπτική νίκη. Ήταν ο υποψήφιος του κόμματος "Juntos Haremos Historia", ένας συνασπισμός του αριστερού Εργατικού Κόμματος, του δεξιού κόμματος Κοινωνικής Συνάντησης και της MORENA. Οι πολιτικές του προτάσεις περιλαμβάνουν μια αύξηση της οικονομικής βοήθειας για τους φοιτητές και τους ηλικιωμένους, μια αμνηστία για κάποιους εγκληματίες του πολέμου ναρκωτικών, μια καθολική πρόσβαση σε δημόσια κολέγια, την ακύρωση του έργου για το Νέο Διεθνές Αεροδρόμιο της Πόλης του Μεξικού, ένα δημοψήφισμα για τις μεταρρυθμίσεις στον τομέα της ενέργειας που έβαλαν τέλος στο μονοπώλιο της Pemex στη βιομηχανία του πετρελαίου, ένα ερέθισμα της χώρας προς τον γεωργικό τομέα, την καθυστέρηση για την επαναδιαπραγμάτευση της NAFTA για μετά τις εκλογές, την κατασκευή περισσότερων διυλιστήριων πετρελαίου, την αύξηση των δαπανών για την πρόνοια, την περικοπή των μισθών των πολιτικών για την αποφυγή μεγαλύτερων δαπανών και υψηλότερων φόρων και την αποκέντρωση της κυβέρνησης με τη μετακίνηση κυβερνητικών υπηρεσιών και οργανισμών από την πρωτεύουσα προς τις πολιτείες.
Γεώργιος Νέβιλ, 1ος βαρόνος του Λάτιμερ

Ο Γεώργιος Νέβιλ, 1ος βαρόνος του Λάτιμερ (1407 - 30 Δεκεμβρίου 1469) Άγγλος ευγενής ήταν πέμπτος γιος του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ. Με τον θάνατο του ετεροθαλούς θείου του Τζων Λάτιμερ, 6ου βαρόνου του Λάτιμερ (1430) κληρονόμησε τα εδάφη του Λάτιμερ και στις 25 Φεβρουαρίου 1432 ονομάστηκε από το Κοινοβούλιο "βαρόνος του Λάτιμερ". Ο Λάτιμερ πολέμησε στην Σκωτία (1436), ήταν δικαστής της ειρήνης στο Κάμπερλαντ (1437) και διηύθυνε το βασιλικό συμβούλιο (1439).
Όιτα

Η Όιτα (大分市 Ōita-shi) είναι η πρωτεύουσα του νομού Όιτα, που βρίσκεται στο νησί Κιούσου της Ιαπωνίας.

Την 1η Ιανουαρίου 2005, η πόλη Νοτσουχάρου (από την επαρχία Όιτα) και η πόλη Σαγκανοσέκι (από την επαρχία Κιτααμάμπε) συγχωνεύθηκαν στην Όιτα.
Πολυκατοικία του Λιούμπομιρ Μιλαντίνοβιτς

Η Πολυκατοικία του Λιούμπομιρ Μιλαντίνοβιτς (σερβικά κυριλλικά: , σερβικά λατινικά: ) ευρίσκεται στο Βελιγράδι, πρωτεύουσα της Σερβίας, εντός του αστικού δήμου του Στάρι Γκραντ. Ανεγερθείσα το 1938, είναι καταγεγραμμένη εντός του καταλόγου των πολιτισμικών αγαθών της Πόλεως του Βελιγραδίου.
Ματσουγιάμα

Η Ματσουγιάμα (松山市 Matsuyama-shi) είναι η πρωτεύουσα του νομού Εχίμε στο νησί Σικόκου της Ιαπωνίας και η μεγαλύτερη πόλη του Σικόκου με πληθυσμό 516.459 κατά τις 1 Δεκεμβρίου 2014. Βρίσκεται στο βορειοανατολικό τμήμα της πεδιάδας Ντόγκο. Το όνομά της σημαίνει «πευκόβουνο». Η πόλη ιδρύθηκε στις 15 Δεκεμβρίου 1889.
Θερινή Ώρα Ανατολικής Ευρώπης

Η Θερινή Ώρα Ανατολικής Ευρώπης (EEST) είναι ένα από τα ονόματα της ζώνη; ώρας UTC+3, 3 ώρες μπροστά από τη Συντονισμένη Παγκόσμια Ώρα. Χρησιμοποιείται ως καλοκαιρινή θερινή ώρα σε ορισμένες Ευρωπαϊκές και μεσανατολικές χώρες, και είναι ολόιδια με τη Χειμερινή Ώρα Αραβίας, την Ώρα Ανατολικής Αφρικής και την Ώρα Μόσχας. Κατά τη διάρκεια των χειμερινών περιόδων, χρησιμοποιείται η Ώρα Ανατολικής Ευρώπης (UTC+2).

Από το 1996 η Ευρωπαϊκή Θερινή Ώρα χρησιμοποιείται από την τελευταία Κυριακή του Μαρτίου μέχρι την τελευταία Κυριακή του Οκτωβρίου. Προηγουμένως οι κανόνες δεν ήταν ενιαία σε όλη την Ευρωπαϊκή Ένωση.
Σλαβούτιτς

Το Σλαβούτιτς () είναι πόλη στη βόρεια Ουκρανία, σκόπιμα χτισμένο για την εκκένωση του προσωπικού του Εργοστασίου Πυρηνικής Ενέργειας του Τσερνόμπιλ μετά τη καταστροφή του 1986 που σημειώθηκε κοντά στην πόλη του Πριπιάτ. Γεωγραφικά βρίσκεται εντός της επαρχία Ρίπνι της περιφέρειας Τσέρνιχιβ αλλά διοικητικά υπάγεται στην περιφέρεια Κιέβου ως πόλη περιφερειακής σημασίας. Το 2014, η πόλη είχε πληθυσμό 25.112 κατοίκων.
Κολούζουνι

Το Κολούζουνι (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Κριμόβιτσα

Η Κριμόβιτσα (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Κούμπασι

Το Κούμπασι (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Λάστβα Γκρμπάλισκα

Η Λάστβα Γκρμπάλισκα (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Λίπτσι

Το Λίπτσι (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Θερινή Ώρα Δυτικής Ευρώπης

Η Θερινή Ώρα Δυτικής Ευρώπης (WEST) είναι ένα καλοκαιρινή ζώνη θερινής ώρας, 1 ώρα μπροστά από τηΣυντονισμένη Παγκόσμια Ώρα. Χρησιμοποιείται στις παρακάτω περιοχές:

*Κανάρια Νησιά
* Πορτογαλία (συμπεριλαμβανομένης και της Μαδέρας, αλλά όχι τις Αζόρες)
* Ιρλανδία
*Ηνωμένο Βασίλειο
* Εξαρτήσεις του Βρετανικού Στέμματος
*Νησιά Φερόε

Η Θερινή Ώρα Δυτικής Ευρώπης είναι γνωστό στις ενδιαφερόμενες χώρες, όπως:

* Βρετανική Θερινή Ώρα (BST) στο Ηνωμένο Βασίλειο.
*Ιρλανδική Χειμερινή Ώρα (IST) ( (ACÉ)) στην Ιρλανδία. Επίσης, μερικές φορές λανθασμένα αναφέρεται ως "Ιρλανδική Θερινή Ώρα" ().

Η ζώνη ώρας ισχύει από την τελευταία Κυριακή του Μαρτίου μέχρι την τελευταία Κυριακή του Οκτωβρίου κάθε έτους. Τόσο στην αρχή και όσο και στο τέλος της χρήσης της ζώνης ώρας, οι αλλαγές ώρας λαμβάνουν χώρα στις 01:00 UTC. Κατά τη διάρκεια του χειμώνα, χρησιμοποιείται η Ώρα Δυτικής Ευρώπης (WET, UTC+0).

Οι ημερομηνίες έναρξης και λήξης της ζώνης είναι ασύμμετρες από την άποψη των ωρών της ημέρας: η εαρινή εποχή του χρόνου με παρόμοια ποσότητα φωτός το μεσημέρι όπως στα τέλη Οκτωβρίου είναι τα μέσα Φεβρουαρίου, αρκετά πριν από την έναρξη της θερινής ώρας. Η ασυμμετρία αντανακλά θερμοκρασία περισσότερο από τη διάρκεια της ημέρας.

Η Ιρλανδία χρησιμοποιεί την Χειμερινή Ώρα κατά τους καλοκαιρινούς μήνες και αλλάζει στην ζώνη ώρας UTC+0 το χειμώνα. Η χειμερινή περίοδος της Ιρλανδίας αρχίζει την τελευταία Κυριακή του Οκτωβρίου και τελειώνει την τελευταία Κυριακή του Μαρτίου, και το αποτέλεσμα είναι το ίδιο εάν χρησιμοποιούσε την θερινή ώρα το καλοκαίρι.
Δημήτρης Γιαννουκάκης

Ο Δημήτρης Γιαννουκάκης (1899–1974) ήταν Έλληνας χρονογράφος, συγγραφέας και μεταφραστής. Ασχολήθηκε επίσης με τη συγγραφή θεατρικών έργων και τη δημοσιογραφία.
Νταβίντ Σβιατοσλάβιτς

Ο Νταβίντ Σβιατοσλάβιτς, ρωσ. Давид Святославич (απεβ. 1123) από τον Οίκο των Ρουρικιδών-Τσέρνιγοβ ήταν πρίγκιπας τού Μούρομ και τού Τσέρνιγοβ (1097-1123).
Λιεσέβιτσι

Το Λιεσέβιτσι (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Μάλοβ Ντο

Το Μάλοβ Ντο (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Μούο

Το Μούο (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Σβιατοσλάβ Ολεγκόβιτς

Ο Σβιατοσλάβ Ολεγκόβιτς, ρωσ. Святослав Ольгович (απεβ. 14 Φεβρουαρίου 1164) από τον Οίκο των Ρουρικιδών-Τσέρνιγοβ ήταν πρίγκιπας τού Νόβγκοροντ-Σεβέρσκι (1139), τού Μπέλγκοροντ Κιέβσκι (1141-54) και τού Τσέρνιγοβ (1154-64).
Ναλιέζιτσι

Το Ναλιέζιτσι (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Μαργαρίτα Στάφορντ

Η Μαργαρίτα Στάφορντ (πέθανε στις 9 Ιουνίου 1396) ήταν κόρη του Ούγου Στάφορντ, 2ου κόμη του Στάφορντ και της Φιλίππης Μποσάμπ, κόρης του Τόμας Μποσάμπ 11ου κόμη του Γουόρικ και της Αικατερίνης Μόρτιμερ της κόρης του Ρογήρου Μόρτιμερ, 1ου κόμη του Μαρς. Η Μαργαρίτα Στάφορντ ήταν η πρώτη σύζυγος του Ραλφ Νέβιλ, 1ου κόμη του Γουέστμορλαντ και γιαγιά του Ραλφ Νέβιλ, 2ου κόμη του Γουέστμορλαντ.

Τα αδέλφια της Μαργαρίτας ήταν : 

*Σερ Ραλφ Στάφορντ, δολοφονήθηκε (1385) από τον Τζων Χόλλαντ, 1ο δούκα του Έξετερ και ετεροθαλή αδελφό του Ριχάρδου Β΄ της Αγγλίας, πέθανε άγαμος χωρίς απογόνους.
*Τόμας Στάφορντ, 3ος κόμης του Στάφορντ (1368 - 4 Ιουλίου 1392), παντρεύτηκε την Άννα του Γκλόστερ κόρη του Θωμά του Γούντστοκ.
*Γουίλιαμ Στάφορντ, 3ος κόμης του Στάφορντ (21 Σεπτεμβρίου 1375 - 6 Απριλίου 1395), πέθανε άγαμος χωρίς απογόνους.
*Εδμόνδος Στάφορντ, 5ος κόμης τυο Στάφορντ, παντρεύτηκε την χήρα του αδελφού του Άννα του Γκλόστερ.
*Ούγος Στάφορντ, βαρόνος του Μπικυρτσιερ (πέθανε στις 25 Οκτωβρίου 1420) παντρεύτηκε πριν τον Σεπτέμβριο του 1410 την Ελισάβετ Μπικυρτσιερ (1399 - 1 Ιουλίου 1433) και δεν έκαναν παιδιά, μετά τον θάνατου του η Ελισάβετ παντρεύτηκε τον Λιουις Ρόμπεσαρ κομιστή του Ερρίκου Ε΄ της Αγγλίας.
*Αικατερίνη Στάφορντ, παντρεύτηκε τον Μισέλ ντε λα Πολ, 2ο κόμη του Σάφοκ.
*Ιωάννα Στάφορντ, παντρεύτηκε τον Τόμας Χόλλαντ, 1ο δούκα του Σάρρεϋ.
Τζων Νέβιλ, βαρόνος του Νέβιλ

Ο Τζων Νέβιλ, βαρόνος του Νέβιλ (1410 - 29 Μαρτίου 1461) Άγγλος ευγενής και οπλαρχηγός που έπεσε στην "μάχη του Τάουτον" ήταν δεύτερος γιος του Τζων Νέβιλ και της Ελισάβετ Χόλλαντ (1388 - 1423) πέμπτης κόρης του Τόμας Χόλλαντ, 2ου κόμη του Κεντ και της Αλίκης Φίτς Άλαν (πέθανε στις 17 Μαρτίου 1416). Ο πατέρας του Τζων Νέβιλ ήταν μεγαλύτερος γιος του Ραλφ Νέβιλ, 1ου κόμη του Γουέστμορλαντ από τον πρώτο του γάμο με την Μαργαρίτα Στάφορντ. Ο Τζων Νέβιλ είχε άλλους δυο αδελφούς τον Ραλφ Νέβιλ, 2ο κόμη του Γουέστμορλαντ, τον Τόμας Νέβιλ (πέθανε το 1461) και μια αδελφή την Μαργαρίτα που παντρεύτηκε στο Μπέντφορντσερ τον Σερ Γουίλιαμ Λούκι.
Ραλφ Νέβιλ, 2ος κόμης του Γουέστμορλαντ

Ο Ραλφ Νέβιλ, 2ος κόμης του Γουέστμορλαντ (4 Απριλίου 1406 - 3 Νοεμβρίου 1484) επιφανής Άγγλος ευγενής και 2ος Κόμης του Γουέστμορλαντ ήταν μεγαλύτερος γιος του Τζων Νέβιλ και της Ελισάβετ Χόλλαντ (1388 - 1423) της κόρης του Τόμας Χόλλαντ, 2ου κόμη του Κεντ και της Αλίκης Φιτς Άλαν. Ο Ραλφ Νέβιλ είχε δυο μικρότερους αδελφούς τον Τζων Νέβιλ, βαρόνο του Νέβιλ που έπεσε στις 29 Μαρτίου 1461 στην "μάχη του Τάουτον" και τον Σερ Τόμας Νέβιλ (πέθανε το 1461) και μια αδελφή την Μαργαρίτα που παντρεύτηκε στο Μπέντφορντσερ τον Σερ Γουίλιαμ Λούκι.
Βλαντίμιρ Γ΄ Ιγκόρεβιτς

Ο Βλαντίμιρ Γ΄ Ιγκόρεβιτς, ρωσ. Владимир III Игоревич (8 Οκτωβρίου 1170 - 1211 ή αργότερα) από τον Οίκο ων Ρουρικιδών ήταν πρίγκιπας τού Πουτίβλ (1180-1211) και της Γαλικίας (1206-08, 10-11).
Πελίνοβο

Το Πελίνοβο (σερβικά κυριλλικά: ) είναι χωριό ευρισκόμενο στα νοτιοδυτικά του Μαυροβουνίου, εντός του Δήμου του Κότορ.
Πουργκάζ

Ο Πουργκάζ ή Ινιάζορ Πουργκάζ (έρζυα: Пургаз (Инязор Пургаз), ρωσικά: Пургас, "Purgas") ήταν ηγέτης των Έρζυα στο πρώτο μισό του 13ου αιώνα. Ήταν  Μεγάλος Δούκας ("ινιάζορ") του Ερζιανικού Πριγκιπάτου του Πουργκάζ. Ήταν σύμμαχος της Βουλγαρίας του Βόλγα, και αντιστάθηκε στην επέκταση της Ρωσίας του Σούζνταλ στην περιοχή. Αργότερα, έγινε σύμβολο της Ερζιανικής ανεξαρτησίας και θρυλικό άτομο.
Μαστοράβα

Η Μαστοράβα () είναι Μορδβινικό επικό ποίημα που καταρτίζεται με βάση τη Μορδβινική μυθολογία και λαογραφία από τον Αλεξάντρ Σαρόνοφ, που δημοσιεύθηκε το 1994 στην γλώσσα Έρζυα, ενώ έχει ανακοινωθεί μια έκδοση στη γλώσσα Μόκσα.

Το ποίημα αποτελείται από πέντε μέρη, με τίτλο "Το Σύμπαν", "Αρχαιότητα", "Εποχή του Βασιλιά Τιούστια", "Η Ηρωική Εποχή" και "Η Νέα Εποχή". Η Μαστοράβα είναι μια θεά της Γης στην Μορδβινική μυθολογία. Το όνομα "μάστορ-αβά "κυριολεκτικά σημαίνει "γυναίκα της γης", ενώ" μάστορ" στα Μορδβινικά σημαίνει "γη".

Στο έπος Μαστοράβα, ο Τιούστια είναι ένας χωρικός που εκλέγεται από τους ανθρώπους ως βασιλιάς και ηγέτης της συμμαχίας των φυλών Μόκσα και Έρζυα και ως πολέμαρχος των συμμαχικών στρατευμάτων. Κατά τη διάρκεια της βασιλείας του, η Μορδβινία εκτεινόταν από το Βόλγα έως το Δνείπερο και από τον Οκά έως τη Μαύρη Θάλασσα.

Στη μυθολογία των Μορδβίνων, ο Τιούστια είναι θεός της σελήνης, υιός του θεού της βροντής και της θνητής κοπέλας Λίτοβα. Αλλάζει την ηλικία του κάθε μήνα, ακολουθώντας τις φάσεις της Σελήνης.
Βααλβάρη

Η Βααλβάρη (αγγλικά: Vaalbara) ήταν μια υπερήπειρος του Αρχαιοζωικού μεγααιώνα που αποτελούνταν από τον Κρατώνα Κάαπβαλ (τώρα βρίσκεται στην ανατολική Νότια Αφρική) και τον Κρατώνα Πιλμπάρα (τώρα βρίσκεται στην βόρειοδυτική Δυτική Αυστραλία). Ο Ε. Σ. Τσένεϊ όρισε το όνομά της από τα τέσσερα τελευταία γράμματα του ονόματος του κάθε κρατώνα. Οι δύο κρατώνες αποτελούνται από φλοιό που χρονολογείται από 2,7 ως 3,6 δισεκατομμύρια χρόνια, γεγονός που καθιστά την Βααλβάρη την αρχαιότερη ήπειρο της Γης.
Ιγκόρ Σβιατοσλάβιτς

Ο Ιγκόρ Σβιατοσλάβιτς, ρωσ. Игорь Святославич (3/10 Απριλίου 1151 - άνοιξη τού 1201) από τον Οίκο των Ρουρικιδών-Τσέρνιγοβ ήταν πρίγκιπας τού Πουτίβλ (1164-80), Νόβγκοροντ-Σεβέρσκ (1180-98) και τού Τσέρνιγοβ (1198-1101/2). Είναι ο ήρωας της "Διήγησης της εκστρατείας τού Ιγκόρ".
Ροστισλάβ Γιαροσλάβιτς

Ο Ροστισλάβ Γιαροσλάβιτς, ρωσ. Ростислав Ярославич (24 Ιουνίου 1171 - μεταξύ 1212-23) από τον Οίκο των Ρουρικιδών-Τσέρνιγοβ ήταν πρίγκιπας τού Σνοβσκ.
Ράνγελ Ρανγέλοφ

Ο Ράνγελ Ρανγέλοφ (βουλγαρικά : Рангел Рангелов), γεννημένος στις 13 Φεβρουαρίου 1937 στη Πλόβντιβ, είναι Βούλγαρος παλαίμαχος πρωταθλητής της αντισφαίρισης και ποδοσφαιριστής. Γνωστός με το παρατσούκλι Μπάτε Ρέινιο (Бате Реньо).

Ξεκίνησε τον αθλητισμό από μικρή ηλικία και την Λοκομοτίβ Πλόβντιβ κι αργότερα την Μπότεφ Πλόβντιβ παίζοντας ποδόσφαιρο αλλά ταυτόχρονα και αντισφαίριση. Στο ποδόσφαιρο έπαιξε σε δύο τελικούς κυπέλλου Βουλγαρίας το 1956 με την Μπότεφ και το 1960 με την Λοκομοτίβ χάνοντας και τους δύο. Ήταν διεθνής με την εθνική νέων της Βουλγαρίας. Μετά από έναν τραυματισμό στον αστράγαλο το 1963 εγκατέλειψε οριστικά το ποδόσφαιρο.

Στην αντισφαίριση ήταν πρωταθλητής εφήβων το 1954 και το 1955, Νο 1 στην χώρα το 1964, 1965 και το 1966. Με το τέλος της καριέρας του μαζί με τον αδελφό του Ζντράβκο Ρανγέλοφ ανέλαβαν την ακαδημία αντισφαίρισης της Λοκομοτίβ και από το 1970 έως το 1990 προπονούσε την ακαδημία της Λέφσκι και της Σπάρτακ Σόφιας κερδίζοντας με τους αθλητές του 340 τίτλους. 

Στο κύπελλο Ντέιβις έχει αγωνιστεί για την Βουλγαρία το 1964 κι το 1967 με ρεκόρ 3 νίκες και 5 ήττες, έχει επίσης αγωνιστεί σε βαλκανικά κύπελλα.
Αρζνί

Το Αρζνί (αρμενικά: Արզնի, συριακά: ܐܪܙܢܝ) είναι χωριό θέρετρο στην επαρχία Κοτάικ της Αρμενίας, που βρίσκεται στο φαράγγι Χραζντάν. Ιδρύθηκε κατά τη διάρκεια του 19ου αιώνα από Ασσύριους Χριστιανούς που μετανάστευσαν στην Ανατολική Αρμενία από το Ιράν. Το χωριό κατοικείται κυρίως από Ασσύριους. Το 2008 είχε πληθυσμό 2.451 κατοίκων.
Εγιαλέτι της Θεσσαλονίκης

Το Εγιαλέτι της Θεσσαλονίκης () ήταν εγιαλέτι της Οθωμανικής Αυτοκρατορίας.
Γιαροσλάβ Β΄ Βσεβολόντοβιτς

O Γιαροσλάβ Β΄ Βσεβολόντοβιτς, ρωσ. Ярослав II Всеволодович (1139 - 1198) από τον Οίκο των Ρουρικιδών-Τσέρνιγοβ ήταν πρίγκιπας τού Ροπέσκ (π. 1146-66), τού Σταρόμπουντ (1166-76) και τού Τσέρνιγοβ (1176-98).
Atzat Nefesh

Η Atzat Nefesh (εβραϊκά: עצת נפש, συμβουλή της ψυχής) είναι ορθόδοξη ιουδαϊστική οργάνωση θεραπείας μετατροπής με έδρα το Ισραήλ, η οποία προωθεί την μεταβολή του σεξουαλικού προσανατολισμού.
Ραλφ Νέβιλ, 3ος κόμης του Γουέστμορλαντ

Ο Ραλφ Νέβιλ, 3ος κόμης του Γουέστμορλαντ (1456 - 6 Φεβρουαρίου 1499) 3ος Κόμης του Γουέστμορλαντ και παππούς του 4ου κόμη ήταν το μοναδικό παιδί του Τζων Νέβιλ, βαρόνου του Νέβιλ μικρότερου αδελφού του Ραλφ Νέβιλ, 2ου κόμη του Γουέστμορλαντ και της Άννας Χόλλαντ κόρης του Τζων Χόλλαντ, 2ου δούκα του Έξετερ. Ο πατέρας του έγινε οπαδός των Λάνκαστερ, έπεσε στην "μάχη του Τάουτον" στις 29 Μαρτίου του 1461 και κατασχέθηκαν τα εδάφη του και οι τίτλοι του.
Γκλαντζόρ

Το Γκλαντζόρ ή Γκλατζόρ (αρμενικά: "") ήταν αρμενικό μοναστήρι ευρισκόμενο εντός του "μαρζ" του Βαγιότς Ντζορ, στην Αρμενία. Κατά την διάρκεια του 13ου και του 14ου αιώνα, το συγκεκριμένο μοναστήρι αποτέλεσε πρώτης τάξεως πανεπιστημιακό κέντρο και κέντρο παραγωγής εικονογραφημένων χειρογράφων στη Ζακαριδική Αρμενία.
Κόζινο

μικρογραφία|Δύση ηλίου στο Κόζινο
Το Κόζινο (κροατικά: Kožino) είναι ένα χωριό που βρίσκεται 9 χλμ. βορειοδυτικά του Ζάνταρ, στη βόρεια Δαλματία της Κροατίας. Έχει πληθυσμό 815 κατοίκων (σύμφωνα με την απογραφή του 2011).

Η ενοριακή εκκλησία του Αγίου Μιχαήλ του Αρχάγγελου χτίστηκε το 1522.
Σαντζάκι της Πρέβεζας

Το Σαντζάκι της Πρέβεζας () ήταν δευτεροβάθμια οθωμανική επαρχία («σαντζάκι» ή «λιβάς»), της οποίας πρωτεύουσα ήταν η πόλη της Πρέβεζας, ευρισκόμενη στο νότιο τμήμα της Ηπείρου, το οποίο, σήμερα, αποτελεί τμήμα της Ελλάδας.

Η Πρέβεζα αποτέλεσε βενετική κτήση, ως εξάρτημα των Ιονίων Νήσων, από το 1717 έως το 1797, όταν και κατελήφθη από τους Γάλλους. Ο Αλή πασάς κατέλαβε αρχικά την πόλη το 1798, καθιστώντας την τμήμα της ημιαυτόνομης ηγεμονίας του, αναγκάστηκε, όμως, να αποχωρήσει από αυτή λόγω της Ρωσσοτουρικής Συνθήκης της Κωνσταντινούπολης (1800). Επανήλθε σε αυτήν τον Δεκέμβριο του 1806 και η πόλη παρέμεινε στην κυριαρχία του μέχρι το 1820, όταν εκτοπίστηκε από αυτήν από σουλτανικά στρατεύματα.

Η Πρέβεζα παρέμεινε, στη συνέχεια, τμήμα του Σαντζακιού των Ιωαννίνων. Εμφανίζεται για πρώτη φορά στον «σαλναμέ» (επαρχιακή επετηρίδα) του 1863 ως ξεχωριστό σαντζάκι εντός του Εγιαλετιού των Ιωαννίνων, παρά το γεγονός πως την αμέσως επόμενη χρονιά είναι καταγεγραμμένο ως επαρχία των Τρικάλων. Το 1867, κατόπιν συγχωνεύσεώς του με το σαντζάκι της Άρτας, το νέο Σαντζάκι της Πρέβεζας κατέστη τμήμα του Βιλαετιού των Ιωαννίνων. Η περιοχή της Άρτας παραχωρήθηκε στην Ελλάδα το 1881, ενώ η υπόλοιπη επαρχία παρέμεινε ανέπαφη έως την κατάληψή της από τον Ελληνικό Στρατό κατά τη διάρκεια του Α΄ Βαλκανικού Πολέμου (1912-1913).

Το 1912, περιελάμβανε δύο καζάδες, εκείνον της ίδιας της Πρέβεζας και εκείνον του Λούρου. Ο Ελληνικός Στρατός κατέλαβε την περιοχή κατά τη διάρκεια του Α΄ Βαλκανικού Πολέμου, ωστόσο η διοίκηση, καθώς και οι τοπικοί αξιωματούχοι παρέμειναν ως είχαν για ορισμένο διάστημα, έως τη δημιουργία του Νομού Πρέβεζας μέσω βασιλικού διατάγματος εκδοθέντος στις 3/16 Μαρτίου 1915. Οι καζάδες μετονομάστηκαν σε «υποδιοικήσεις», ευρισκόμενες υπό την εποπτεία διοικητικών επιτρόπων, οι οποίοι ορίζονταν από τον Γενικό Διοικητή Ηπείρου με έδρα τα Ιωάννινα. Ο καζάς του Μαργαριτίου συγχωνεύτηκε με τον καζά της Πρέβεζας κατά τη διάρκεια της ίδιας περιόδου.
Χαβιέρ Ερνάντες

Ο Χαβιέρ Ερνάντες Μπαλκάσαρ ή "Τσιτσαρίτο" (μικρούλης) Ερνάντες είναι Μεξικανός ποδοσφαιριστής της αγγλικής Γουέστ Χαμ, με την οποία αγωνίζεται στην Πρέμιερ Λιγκ, το Κύπελλο Αγγλίας και το Λιγκ Καπ Αγγλίας. Στους Λονδρέζους ανήκει από το καλοκαίρι του 2017, η οποία τον απέκτησε από τη Λεβερκούζεν για 17.000.000 ευρώ. Αγωνίζεται με τον αριθμό #17.

Είναι, επίσης, διεθνής με την Εθνική Ομάδα της χώρας του, στην την οποία είναι πρώτος σκόρερ στην ιστορία με 52 γκολ σε 109 παιχνίδια. Παίζει με τον αριθμό #14. Έχει παίξει σε δύο Παγκόσμια Κύπελλα, το 2014 και το 2018, ένα Κύπελλο Συνομοσπονδιών το 2017, καθώς και στο Γκολντ Καπ της Κεντρικής Αμερικής.

Είναι γεννημένος το 1988 και έχει ύψος 1,75 μ. Φέτος πληρώνεται περίπου 7,28 εκ. the δολάρια.

Κατηγορία:Μεξικανοί ποδοσφαιριστές
Κατηγορία:Ποδοσφαιριστές Γουέστ Χαμ Γιουνάιτεντ
Σβέτι Φιλίπ ι Γιακόβ

Το Σβέτι Φιλίπ ι Γιακόβ (κυριολεκτική μετάφραση: Άγιοι Φιλίπ και Ιακώβ) είναι δήμος στην Κροατία στη κομητεία Ζάνταρ. Έχει συνολικό πληθυσμό 4.606 κατοίκων, στους παρακάτω οικισμούς:

* Ντόνιε Ραστάνε, με πληθυσμό 499 κατοίκων
* Γκόρνιε Ραστάνε, με πληθυσμό 456 κατοίκων
* Σίκοβο, με πληθυσμό 374 κατοίκων
* Σβέτι Φιλίπ ι Γιακόβ, με πληθυσμό 1.667 κατοίκων
* Σβέτι Πετάρ να Μόρου, με πληθυσμό 403 κατοίκων
* Τουράνι, με πληθυσμό 1.207 κατοίκων

Κατά την απογραφή του 2011, το 98% των κατοίκων ήταν Κροάτες.

Η Εκκλησία του Αγίου Ροκ () του δήμου έχει χαρακτηριστεί από την κυβέρνηση της Κροατίας ως τουριστική τοποθεσία.
Τσβελφέριγια

μικρογραφία|Χάρτης της Τσβελφέριγια
Η Τσβελφέριγια (κροατικά: Cvelferija) είναι μια γεωγραφική περιοχή του Κροατικού μέρους της Συρμίας στην ανατολική Κροατία. Τα χωριά της περιοχής περιλαμβάνουν την Βρμπάνια, το Σολιάνι, το Στρόσιντσι, το Ντρένοβτσι, το Τζουρίτσι, το Ρατσίνοβτσι, τη Γκούνια, το Ράγιεβο Σέλο και το Ποσάβσκι Ποντγκάιτσι.

Το όνομα της περιοχής προέρχεται από την γερμανική λέξη "zwölf" που σημαίνει δώδεκα. Συγκεκριμένα, τα χωριά ήταν μέρος των Σλαβονικών Στρατιωτικών Συνόρων στο παρελθόν, όπου αποτελούσαν μέρος της Δωδέκατης Συνοριακής Εταιρείας. Εκείνη την εποχή η περιοχή αυτή συνόρευε με την Οθωμανική Αυτοκρατορία, ενώ προς το παρόν η περιοχή συνορεύει με τη Βοσνία-Ερζεγοβίνη (στα νότια) και την Σερβία (στα ανατολικά).

Διοικητικά, ολόκληρη η περιοχή υπάγεται στην κομητεία Βούκοβαρ-Σρίγιεμ, στην νότια άκρη της.

Κάθε χρόνο σε ένα από αυτά τα χωριά λαμβάνει χώρα η πολιτιστική εκδήλωση Ρασπιεβάνα Τσβελφερίγια (στα ελληνικά: "Τραγουδιστή Τσβελφερίγια"). Στην εκδήλωση συμμετέχουν λαογραφικές ομάδες από τη Τσβελφερίγια και οι επισκέπτες τους.
Ντάλι

Το Ντάλι (σερβικά Κυριλλικά: Даљ, ουγγρικά: "Dálya") είναι ένα χωριό στο Δούναβη, στην ανατολική Κροατία, κοντά στη συμβολή του ποταμού Δράβου και του Δούναβη, στα σύνορα με τη Σερβία. Συνδέεται με την εθνική οδό D519 και διοικητικά, βρίσκεται στο δήμο Ερντούτ της κομητείας Όσιγιεκ-Μπαράνια. Ενώ ο δήμος φέρει το όνομα του κυρίως Κροατικού χωριού Ερντούτ, ο μεγαλύτερος οικισμός του δήμου και έδρα των οργάνων του είναι το Ντάλι.
Άντριαν Κάμπος

Ο Άντριαν Κάμπος 17 Ιουνίου 1960 - 27 Ιανουαρίου 2021) ήταν Ισπανός παλαίμαχος οδηγός αγώνων. Στη Φόρμουλα 1 συμμετείχε το 1987 και το 1988 με την ομάδα Minardi χωρίς να σημειώσει κάποιο σημαντικό αποτέλεσμα. Το 1988 δεν έτρεξε για όλη τη χρονιά. Μετά το τέλος του Καναδικού Γκραν Πρι 
εκείνου του Πρωταθλήματος αντικαταστάθηκε από τον Ιταλό Πιερλουίτζι Μαρτίνι. Ο λόγος ήταν πως στο συγκεκριμένο Γκραν Πρι και στα 2 τα οποία προηγήθηκαν δεν είχε καταφέρει να καταταγεί. Αρχικά είχε για teammate τον Ιταλό Αλεσάντρο Νανίνι κι ύστερα το συμπατριώτη του Λουίζ Περέζ Σαλά.


Κατηγορία:Ισπανοί οδηγοί Φόρμουλα 1
Παναγιώτης Νικολούδης

Ο Παναγιώτης Νικολούδης (1949) είναι Έλληνας νομικός και πολιτικός.
Ματθαίος Μονκάδα

Ο Ματθαίος Μονκάδα (περί το 1325 - 1378) ήταν μέγας σενεσάλος του βασιλείου της Σικελίας, κόμης της Aderno και της Agosta στη Σικελία, γενικός επίτροπος του Δουκάτου των Αθηνών και των Νέων Πατρών (1359 - 1361 και 1363 - 1366). Δεν ήλθε ποτέ στην Ελλάδα και ασκούσε την εξουσία μέσω διαφόρων Καταλανών ευγενών, με αποτέλεσμα να επικρατεί αποδιοργάνωση. Τον διαδέχτηκε ο Ρογήρος Α΄ ντε Λούρια, το 1366.
Γιαροπόλκ Ιζιασλάβιτς

Ο Γιαροπόλκ Ιζιασλάβιτς, ρωσ. Ярополк Изяславич (απεβ. 1087) από τον Οίκο των Ρουρικιδών ήταν πρίγκιπας τού Τουρόβ & Βολίν (1078-87) και βασιλιάς της Ρωσίας (Ρουθηνίας τού Κιέβου) (1076-78).
Ραλφ Νέβιλ, 4ος κόμης του Γουέστμορλαντ

Ο Ραλφ Νέβιλ, 4ος κόμης του Γουέστμορλαντ (21 Φεβρουαρίου 1498 – 24 Απριλίου 1549) Άγγλος ευγενής και 4ος Κόμης του Γουέστμορλαντ ήταν γιος του Ραλφ Νέβιλ (πέθανε το 1498) και της Έντιθ Σαντίς (πέθανε στις 22 Αυγούστου 1529) της κόρης του Σερ Γουίλιαμ Σαντίς και της Έντιθ Κλέιν κόρης του Σερ Τζων Κλέιν. Οι παππούδες του από πατέρα ήταν ο Ραλφ Νέβιλ, 3ος κόμης του Γουέστμορλαντ και η Ισαβέλλα Μπούθ. Ο Ραλφ Νέβιλ είχε άλλον έναν αδελφό που πέθανε σε βρεφική ηλικία και μια αδελφή την Ισαβέλλα που παντρεύτηκε σε πρώτο γάμο τον Σερ Ροβέρτο Πλάμπτον και σε δεύτερο γάμο τον Λόρενς Κίνγκλει. Μετά τον πρόωρο θάνατο του πατέρα του η μητέρα του Έντιθ παντρεύτηκε τον Τόμας Ντάρσι, 1ο βαρόνο του Ντάρσι που αποκεφαλίστηκε στις 30 Ιουνίου 1537 στο Τάουερ Χιλλ. Η Έντιθ πέθανε στις 22 Αυγούστου 1529 στο Στέπνει και τάφηκε στο Γκρίνουϊτς.
Διάσωση στο σπήλαιο Θαμ Λουάνγκ

Η Διάσωση στο σπήλαιο Θαμ Λουάνγκ ήταν μια επιτυχής προσπάθεια για τη διάσωση δώδεκα αγοριών ηλικίας 11 έως 16 ετών και ενός 25χρονου άνδρα που εγκλωβίστηκαν στο σπήλαιο Θαμ Λουάνγκ Νανγκ Νον (ταϊλανδικά: ถ้ำหลวงนางนอน), μια σπηλιά στην επαρχία Τσιάνγκ Ράι της Ταϊλάνδης στις 23 Ιουνίου 2018. Ισχυρές βροχοπτώσεις πλημμύρισαν μερικώς το σπήλαιο κατά τη διάρκεια της επίσκεψής τους. Τα παιδιά – που είναι όλα μέλη της τοπικής ποδοσφαιρικής ομάδας και ο βοηθός προπονητής, αναφέρθηκαν ως αγνοούμενοι, λίγες ώρες αργότερα, και οι επιχειρήσεις αναζήτησης άρχισαν αμέσως.

Οι προσπάθειες για να τους εντοπίσουν παρεμποδίζονταν από την άνοδο της στάθμης του νερού, και δεν υπήρχε καμία επαφή για πάνω από μια εβδομάδα. Η προσπάθεια διάσωσης εξελίχθηκε σε μαζική επιχείρηση η οποία καλύφθηκε εκτενώς από τα διεθνή μέσα ενημέρωσης και μονοπώλησε το ενδιαφέρον του κόσμου. Μετά από δύσκολες προσπάθειες, και αφού διέσχισαν στενά περάσματα και σημεία με θολά νερά, Βρετανοί δύτες εντόπισαν τους αγνοούμενους, όλους ζωντανούς, σε ένα υπερυψωμένο βράχο 4 χιλιόμετρα από το στόμιο της σπηλιάς, στις 2 Ιουλίου, πάνω από εννέα ημέρες μετά την εξαφάνιση. Τα σενάρια διάσωσης ήταν να βγουν από τη σπηλιά, να πρέπει να μάθουν να βουτήξουν ή να περιμένουν μήνες για την πλημμύρα να υποχωρούν στο τέλος της η εποχή των μουσώνων.

Πάνω από 1.000 άτομα συμμετείχαν στην επιχείρηση διάσωσης, συμπεριλαμβανομένων του Ταϊλανδικού Ναυτικού Σώματος, καθώς και εθελοντές, ομάδες και τεχνική βοήθεια από πολλές χώρες που παρέχουν τροφή και νερό. Ένας 38χρονος πρώην μέλος του Ταϊλανδικού Ναυτικού Σώματος πέθανε ενώ προσπαθούσε να επιστρέψει μετά την παράδοση προμηθειών αέρα στο σπήλαιο στις 5 Ιουλίου. Έμεινε από αέρα και δεν μπορούσε να επιστρέψει.

Στις 8 Ιουλίου, λίγο μετά τις 7 μ.μ. τοπική ώρα (3 μ.μ. ώρα Ελλάδος), ντόπιοι αξιωματούχοι δήλωσαν σε μέσα ενημέρωσης ότι δύο αγόρια διασώθηκαν από το σπήλαιο και μεταφέρθηκαν στο νοσοκομείο του Τσιάνγκ Ράι. Λίγο μετά, τέσσερα αγόρια έφτασαν στο τελικό θάλαμο πριν την είσοδο της σπηλιάς. Τελικώς διασώθηκαν όλοι, στο διάστημα από 8 έως 10 Ιουλίου 2018.
Βλάτκο Ιλιέβσκι

Ο Βλάτκο Ιλιέβσκι (σλαβομακεδονικά: "Влатко Илиевски", 2 Ιουλίου 1985 – 6 Ιουλίου 2018) ήταν τραγουδιστής της ποπ-ροκ μουσικής και ηθοποιός από τη Βόρεια Μακεδονία. Κατέκτησε την δεύτερη θέση στον εθνικό τελικό της Βόρειας Μακεδονίας για τον Διαγωνισμό Τραγουδιού της Eurovision 2010 και εκπροσώπησε τη Βόρεια Μακεδονία στον Διαγωνισμό Τραγουδιού της Eurovision 2011 με το τραγούδι "Rusinka" στο Ντίσελντορφ της Γερμανίας. Υπήρξε μέλος του ροκ συγκροτήματος "Morality". Σπούδασε υποκριτική στην Δραματική Σχολή στα Σκόπια, από όπου αποφοίτησε το 2010 με το δράμα "Anger" του Στήβεν Κινγκ.
Βιατσεσλάβ Γιαροσλάβιτς

Ο Βιατσεσλάβ Γιαροσλάβιτς, ρωσ. Вячеслав Ярославич (απεβ. 1059) από τον Οίκο των Ρουρικιδών ήταν πρίγκιπας τού Σμολένσκ (1054-59).
Μπόρις Βιατσεσλάβιτς

Ο Μπόρις Βιατσεσλάβιτς, ρωσ. Борис Вячеславич (απεβ. 3 Οκτωβρίου 1078) από τον Οίκο των Ρουρικιδών ήταν πρίγκιπας τού Τσέρνιγοβ για οκτώ ημέρες (1077).
Κάρλο Βαντσίνα

Ο Κάρλο Βαντσίνα ("Carlo Vanzina", Ρώμη 13 Μαρτίου 1951 - Ρώμη 8 Ιουλίου 2018) ήταν Ιταλός σκηνοθέτης, παραγωγός και σεναριογράφος.
Ερρίκος Νέβιλ, 5ος κόμης του Γουέστμορλαντ

Ο Ερρίκος Νέβιλ, 5ος κόμης του Γουέστμορλαντ (1525 - 1563) επιφανής Άγγλος ευγενής, 5ος Κόμης του Γουέστμορλαντ μέλος της Βουλής των Λόρδων και του Τάγματος της Περικνημίδας ήταν μεγαλύτερος γιος του Ραλφ Νέβιλ, 4ου κόμη του Γουέστμορλαντ και της Αικατερίνης Στάφορντ. Η μητέρα του ήταν κόρη του Εδουάρδου Στάφορντ, 3ου δούκα του Μπάκινγκχαμ και της Ελεονώρας Πέρσι, δούκισσας του Μπάκινγκχαμ. Ο Ερρίκος Νέβιλ στέφτηκε ιππότης (1544) και διαδέχθηκε τον πατέρα του (1550), έγινε μέλος του βασιλικού συμβουλίου και απεσταλμένος στην Σκωτία (1552). Έγινε ιππότης του Τάγματος της Περικνημίδας και στις 7 Μαΐου 1552 "Υπολοχαγός του Ντάραμ", με τον πρόωρο θάνατο του Εδουάρδου ΣΤ΄ της Αγγλίας υποστήριξε την Μαρία Α΄ της Αγγλίας και συμμετείχε στην τελετή της στέψης. Την περίοδο ανάμεσα στον Ιανουάριο του 1558 και τον Δεκέμβριο του 1559 έγινε γενικός Υπολοχαγός του βορά.
Κάρολος Νέβιλ, 6ος κόμης του Γουέστμορλαντ

Ο Κάρολος Νέβιλ, 6ος κόμης του Γουέστμορλαντ (18 Αυγούστου 1542 - 16 Νοεμβρίου 1601) Άγγλος ευγενής, 6ος Κόμης του Γουέστμορλαντ και ένας από τους αρχηγούς της "Επανάστασης του Βορρά" (1569) ήταν γιος του Ερρίκου Νέβιλ, 5ου κόμη του Γουέστμορλαντ και της Λαίδης Άννας Μάννερς, δεύτερης κόρης του Τόμας Μάννερς, 1ου κόμη του Ράτλαντ. Παντρεύτηκε (1563) την Τζέιν Χάουαρντ, κόρη του Χένρυ Χάουαρντ, κόμητος του Σάρρεϋ και της Φραγκίσκης ντε Βερ κόμισσας του Σάρρεϋ, είχε άλλα δυο αδέλφια : τον Τόμας Χάουαρντ, 4ο δούκα του Νόρφολκ και τον Χένρυ Χάουαρντ, 1ο κόμη του Νορθάμπτον.
Σεσίλ Νέβιλ, δούκισσα του Γουόρικ

Η Σεσίλ Νέβιλ, δούκισσα του Γουόρικ (1425 - 26 Ιουλίου 1450) ήταν κόρη του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Τα αδέλφια της ήταν : o Ριχάρδος Νέβιλ, 16ος κόμης του Γουόρικ, o Τζων Νέβιλ, 1ος μαρκήσιος του Μόνταγκιου, o αρχιεπίσκοπος Τζώρτζ Νέβιλ, η Αικατερίνη Νέβιλ, βαρόνη του Χέιστινγκς, η Αλίκη Νέβιλ και ο Τόμας Νέβιλ. Πήρε το όνομα της θείας της, μικρότερης αδελφής του πατέρα της Σεσίλ Νέβιλ, δούκισσας της Υόρκης. Τα πρώτα ξαδέλφια της ήταν : η Άννα της Υόρκης, δούκισσα του Έξετερ, ο Εδμόνδος, κόμης του Ράτλαντ, η Ελισάβετ της Υόρκης, δούκισσα του Σάφοκ, η Μαργαρίτα της Υόρκης, ο Γεώργιος Πλανταγενέτης, 1ος δούκας του Κλάρενς και οι βασιλείς Εδουάρδος Δ΄ της Αγγλίας και Ριχάρδος Γ΄ της Αγγλίας.
Ιγκόρ Γιαροσλάβιτς

Ο Ιγκόρ Γιαροσλάβιτς, ρωσ. Игорь Ярославич (1036 - 1060) από τον Οίκο των Ρουρικιδών ήταν πρίγκιπας του Βολίν (1054-57) και μετά του Σμολένσκ (1057-60).
Ιωάννης Γιαλόφας

Ο Ιωάννης Γιαλόφας (1912-1992), του Ηλία, ήταν Έλληνας αγρότης και πολιτικός της Αριστεράς.
Ντουντπάκ

Το Ντουντπάκ είναι Ινδικό γλυκό και είδος ρυζόγαλου που παρασκευάζεται από γάλα, ρύζι, σαφράν και καρύδια συνοδευόμενα από πούρι. Το γάλα βράζεται αργά για να πήξει και να γλυκανθεί και το πιάτο γαρνίρεται με ψιλοκομμένο αμύγδαλο. Το Ντουντπάκ προέρχεται από το Γκουτζαράτ.
Νομενκλατούρα

H Νομενκλατούρα () είναι προσδιορισμός από την Κεντρική Επιτροπή του Κομμουνιστικού Κόμματος της Σοβιετικής Ένωσης, των ηγετικών θέσεων στα όργανα του κόμματος και του κράτους, στις οικονομικές επιχειρήσεις και στις κοινωνικές οργανώσεις, καθώς και του καταλόγου προσώπων κατάλληλων να τις αναλάβουν. Ο Μιχαήλ Βοσλένσκυ (Michael Voslensky) εκλαΐκευσε τον όρο στο βιβλίο του "Νομενκλατούρα" "(Nomenklatura, 1980)", χρησιμοποιώντας τον για να περιγράψει την προνομιούχο τάξη στην ΕΣΣΔ, την οποία αποτελούσαν 3 εκατομμύρια άτομα.

Ο όρος δηλώνει συνεκδοχικά την κοινωνική τάξη, η οποία συνδέεται με το κράτος και διαθέτει σημαντικά προνόμια, καθώς και το σύνολο των αξιωματούχων ενός καθεστώτος.
Ζακ ΛεΝτέι

Ο Ζακ ΛεΝτέι (αγγλικά: "Zach LeDay") (Ντάλας"," 30 Μαΐου 1994-), είναι Αμερικανός επαγγελματίας καλαθοσφαιριστής. Με ύψος 2,02 μ. αγωνίζεται ως πάουερ φόργουορντ και ενίοτε ως σέντερ, στο Πρωτάθλημα Ιταλίας και στην Ευρωλίγκα για την Αρμάνι Μιλάνο.
Αλίκη Νέβιλ

Η Αλίκη Νέβιλ, βαρόνη του Φιτσούγ (1430 - μετά τις 22 Νοεμβρίου 1503) σύζυγος του Χένρι Φιτσούγ, 5ου βαρόνου του Φιτσούγ ήταν τρίτη κόρη του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Η Αλίκη Νέβιλ ήταν η προγιαγιά της βασίλισσας Αικατερίνης Παρ και η αδελφή του Ριχάρδου Νέβιλ, 16ου κόμητος του Γουόρικ του "Παραγωγού βασιλέων".
Μούργκο

Το Μούργκο (κυριολεκτικά σημαίνει «πύλη του θανάτου» στα Γιαρκάντι Ουιγούρ) είναι μικρό λοφώδες χωριό που βρίσκεται στα σύνορα της περιοχής Λεχ της Διαίρεσης Λαντάκ, του Τζαμού και Κασμίρ της Ινδίας και του Κασμίρ που ελέγχεται από την Κίνα. Το χωριό δεν κατοικείται από τον πολιτικό πληθυσμό. Ωστόσο, η άμυνα λέγεται ότι έχει την παρουσία της στην περιοχή.

Η ινδική κυβέρνηση το 2001 ανακοίνωσε για πρώτη φορά σχέδια για την κατασκευή αυτοκινητόδρομου από το Λεχ μέχρι τον προορισμό του στο Ντάουλατ Μπεγκ Όλντι που περνάει από το Μούργκο.

Η θερμοκρασία πέφτει τόσο χαμηλά όσο -50ο C τους χειμώνες. Ο καιρός επιδεινώνεται συχνά με ισχυρούς παγωμένους ανέμους που μαστίζουν μεγάλο μέρος του Μούργκο. Το Μούργκο έχει πολύ λίγη ή καθόλου βλάστηση ή άγρια ​​φύση. Οι τηλεπικοινωνίες διατίθενται μόνο μέσω δορυφορικών τηλεφώνων INMARSAT.